Franciscus Etzel

Franciscus (Theod.: Franz) Etzel (natus 12 Augusti 1902 Vesaliae, mortuus 9 Maii 1970 vico Witlaer apud Dusseldorpium) vir publicus Germaniae et sodalis Christianae Democraticae Unionis Germaniae erat.

 Familia, Iuventus Munusque 
Pater eius colonus fuit. Quamquam Franciscus inopia pecuniae scholam relinquere coactus est, tam maturitatem adeptus est: Fecit tirocinium metallici et deinde iterum scholam frequentavit et anno 1922 maturitatem accepit. Deinde Francofurti ad Moenum, Monasterii atque Monachii iurisprudentiae studebat. Anno 1925 primam, 1930 secundam probationem nactus est. Deinde Thuiscoburgi causidicus laboravit. Ab anno 1939 etiam notarius fuit atque brevi tempore post miles conscriptus Bello Orbis Terrarum II ad usque finem interfuit. Post cursum honorum finitum (vide infra) ab anno 1969 praeses argentariae privatae fuit.

 Cursus honorum 
Etzel iam studiosus sodalis foederum iuvenum fuit et anno 1931 sodalis Factionis Theodiscae Popularis Nationalis factus est et ad annum 1933 mansit, cum haec factio dissolveretur. Post bellum finitum Etzel cum aliis factionem CDU condidit. Praesertim sententias factionis suae rerum commercii composuit. Anno 1949 primo legatus Dietae Foederalis Germaniae electus est. Anno 1952 praeses vicarius Foederis Europaei Carbonis et Chalybis creatus est atque 4 Ianuarii 1953 Dietam Foederalem reliquit. Anno 1957 iterum legatus Dietae Foederalis electus et 29 Octobris 1957 Administer Foederalis Aerarii Publici in consilio ministrorum Adenauer nominatus est. Sed iam 14 Novembris 1961 post electionem Dietae Foederalis magistratum reliquit. Anno 1965 etiam non iam candidatus parlamenti Theodisci fuit.

 Nexus externi 
 Curriculum vitae in pagina oppidi Veseliae (lingua Theodisca)

Categoria:Participes secundi belli mundani
Categoria:Alumni Universitatis Francofurtensis
Categoria:Alumni Universitatis Monasteriensis
Categoria:Alumni Universitatis Monacensis
Categoria:Legati Dietae Foederalis Germaniae
Categoria:Administri Foederales Aerarii Publici